Dubrava (općina)

**Dubrava** je naselje i sjedište istoimene općine u Hrvatskoj, smještene u Zagrebačkoj županiji.

## Geografija
Danas je naselje Dubrava općinsko središte, kao što je to i bila do 1963. godine sa nešto manje od 5 500 stanovnika. Dubrava se nalazi u zagrebačkoj županiji na granici Moslavine i Prigorja, a susjedna su mu mjesta: zapadno - Vrbovec - 12&nbsp;km., jugoistočno - Čazma - 13&nbsp;km, jugozapadno - Ivanić Grad - 22&nbsp;km i sjeveroistočno - Bjelovar - 28&nbsp;km.

## Stanovništvo
Po posljednjem popisu stanovništva iz 2001. godine, općina Dubrava imala je 5.478 stanovnika, raspoređenih u 27 naselja:
* Bađinec - 173
* Brezje - 121
* Donji Marinkovac - 101
* Donji Vukšinac - 103
* Dubrava - 1.275
* Dubravski Markovac - 169
* Gornji Marinkovac - 157
* Gornji Vukšinac - 146
* Graberec - 226
* Habjanovac - 200
* Koritna - 204
* Kostanj - 102
* Kunđevac - 92
* Ladina - 125
* Mostari - 211
* Nova Kapela - 279
* Novaki - 232
* Paruževac - 157
* Pehardovac - 16
* Podlužan - 185
* Radulec - 132
* Stara Kapela - 242
* Svinjarec - 63
* Zetkan - 209
* Zgališće - 180
* Zvekovac - 217
* Žukovec - 161

## Uprava
Načelnik općine je Stjepan Petrovčić (SDP).

Dan općine obilježava se 29. rujna.

## Historija
Dubrava se prvi put spominje u ispravi ostrogonskog kralja Felicijana kojom on svjedoči da je ugarski kralj Ladislav 1093/94. godinu osnova Zagrebačku biskupiju i njoj poklonio posjed Dubravu.
Bio je to od tada biskupski grad koji su opasali zidinama te podigli u njemu kaštel gdje su često nalazili sigurno utočište od Turaka. Tu je izabran (06.01.1527.) Ivan Zapolja za hrvatskoga kralja, a tu je povremeno stolovao i hrvatski Sabor.

## Gospodarstvo
## Značajne osobe
* Branka Pereglin, športašica, višestruka svjetska i europska prvakinja u streljaštvu (samostrel)
* Slavko Ježić, književnik, književni povjesničar i prevoditelj
* Ivan Zapolja, vojvoda i knez, protukralj Ferdinandu Habsburškog (1527. - 1540.) okrunjen u Dubravi
* Ljudevit Šustek, svećenik i pisac povijesti Dubrave
* Sandra Perković, poznata atletičarka olimpijska prvakinja u bacanju diska

## Spomenici i znamenitosti
## Obrazovanje
## Kultura
U Dubravi djeluje samo jedno kulturno-umjetničko društvo, "Frankopan". Okuplja mlade i njeguje tradiciju plesova i pjesama svojeg zavičaja ali i cijele sjeverozapadne i istočne Hrvatske.
Ostali vidovi kulture odražavaju se više ili manje na pojedinačnom trudu i radu pa je tako poznato slikarstvo sa nekoliko samoukih nadarenih slikara, zatim kulturna zbivanja koja se održavaju u "Štaglju" (Kostanj), selu nedaleko Dubrave. Tamo se okupljaju glumci, glazbeni umjetnici, operni pjevači i sl. te izvode vrhunske predstave nekoliko puta godišnje.

## Sport
Sportski život u općini Dubrava ima tradiciju već više od 80 godina. Prvi organizirani sport na području Dubrave bio je nogomet (1923.). Bilo je više sportova koji su povremeno djelovali na području Dubrave, a danas postoji 7 registriranih sportskih udruga koje se redovno natječu, odnosno bave se sportom. To su:
* Nogometni klub "Dubrava" Dubrava
* Nogometni klub "Croatia" Nova Kapela
* Nogometni klub "Zvekovac" Zvekovac
* Rukometni klub "Dubrava" Dubrava
* Streljačko društvo "Dubrava 1094" Dubrava 
* Športsko ribolovno društvo "Vukšinac" Vukšinac
* Aero klub "Dubrava" Dubrava

Rezultate svjetske vrijednosti ima streljačko društvo "Dubrava 1094" koje je osnovano 21.05.1980. godine pod imenom "Gramip" Dubrava. Za ovo streljačko društvo već dugi niz godina nastupa i jedna od najboljih hrvatskih sportašica, Branka Pereglin. Četiri je puta osvajala naslov svjetske prvakinje u gađanju samostrelom uz još sedam naslova europske prvakinje i 17 svjetskih rekorda. Za hrvatsku samostrelsku reprezentaciju još su nastupali (ili nastupaju) Branko Pereglin, Željko Tijan, Ivana Požgaj, Ivan Bunjevac, Tihana Odlešić, Jasmina Bezrok, Nikolina Krivanek i Domagoj Pereglin. U Dubravu su donjeli preko 60 medalja sa svjetskih i europskih prvenstava, pojedinačno ili kao članovi ekipe.

## Vanjske veze